হেনরি মুর
হেনরি স্পেন্সার মুর ওএম সিএইচ এফবিএ (৩০ জুলাই ১৮৯৮-৩১ আগস্ট ১৯৮৬) ছিলেন একজন ইংরেজ শিল্পী। তিনি তার অর্ধ- বিমূর্ত বিশাল ব্রোঞ্জের ভাস্কর্যের জন্য যেগুলো পুরো পৃথিবীতে ছড়িয়ে আছে গণপূর্ত শিল্প হিসেবে ছড়িয়ে আছে। ভাস্কর্যের পাশাপাশি, মুর প্রচুর চিত্রশিল্প নির্মাণ করেছেন, যার মধ্যে দ্বিতীয় বিশ্বযুদ্ধের সময় লন্ডনবাসীদের বিমান আক্রমণ থেকে আশ্রয় নেওয়ার একটি চিত্র আছে, সাথে আছে কাগজে আঁকা আরও চিত্রলেখ। তার আকৃতিসমূহ হচ্ছে সাধারণত মানব শরীরের বিমূর্ত আকার, সাধারণভাবে মা এবং সন্তানের অথবা শায়িত মূর্তির চিত্র। মুরের চিত্রসমূহ সাধারণত নারী মূর্তি ইঙ্গিত দেয়, ১৯৫০ সালের একটি পর্ব ব্যতীত যখন তিনি পারিবারিক দলের ভাস্কর্য তৈরি করেছিলেন। তার মূর্তিগুলো সাধারণত ছিদ্র করা থাকে অথবা ফাঁপা স্থানযুক্ত থাকে। অনেক ব্যাখ্যাকারী তার শায়িত মূতিগুলোর ঢেউখেলান আকৃতির সাথে তার জন্মস্থান ইয়র্কশায়ারের ভূচিত্র এবং পাহাড়সমূহের আকৃতির তুলনা করেছেন। মুর জন্মগ্রহণ করেন ক্যাসলফোর্ডে, কয়লা খনির শ্রমিকের ঔরসে। তিনি তার খোদিত মার্বেল এবং বৃহদাকারের ব্রোঞ্জের বিমূর্ত ভাস্কর্যের জন্য বিখ্যাত হয়ে উঠেন, এবং যুক্তরাজ্যে আধুনিকবাদে একটি বিশেষ ধরনের আকৃতির প্রবর্তনে সহায়ক ছিলেন। পরবর্তী জীবনে বিশাল আকৃতির কাজ পূরণ তাকে করে তোলে অত্যন্ত ধনী। এতদ স্বত্বেও, তিনি সংযত জীবনযাপন করতেন; তার অর্জিত বেশিরভাগ অর্থই হেনরি মুর ফাউন্ডেশনের বৃত্তিতে জমা হয়, যা শিক্ষা এবং শিল্পচর্চায় উৎসাহদানের অনুকূলে এখনও কাজ করে যাচ্ছে।